Public procurement notice: Contract Award Notice
Published: 2025-03-12
Buyer: ОБЩИНА БУРГАС
Country: BG
Region: BG341
Contract type: Works
Procedure: Open procedure
CPV classification: 45240000: Construction work for water projects | 45241500
Estimated value: 18503500.25 BGN
Award criteria: quality, price

Technical requirements: Предмета на настоящата обществена поръчка е изпълнение на строително-монтажни работи за изграждане на Защитена лодкостоянка, източно от УПИ І, кв. 2б /ПИ 07079.662.9616/ по плана на ПЗ „Юг-Изток“, гр. Бургас, в прилежащата акватория на Черно море.
Избрано е класическо решение за създаване на защитена от вълнение, течения и наноси акватория с два сходящи се мола: Г-образен северен мол и южен мол с противодифракционна шпора. Г-образният мол включва тяло с номинална дължина 190 m и крило с номинална дължина 244 m. Южният ограден мол е праволинеен с номинална дължина 185 m. На главата му е изградена противодифракционна шпора с дължина 65 m, която създава малък аванпорт 70х34,5 m. Входът на лодкостоянката е с ширина 34,5 m. В телата на оградните молове са предвидени множество филтрационни отвори за подобряване на водообмена в защитената акватория. На входа на лодкостоянката са монирани червена и зелена навигационни светлини.
В акваторията на лодкостоянката са разположени 4 плаващи понтонни пирса (А, B, C и D) с дължина по 108 m за домуване на лодките на вода. Плаващите пирсове са понтонен тип. Те са закотвени с мъртви котви и по принцип е възможно тяхното преместване при необходимост. Пирсове В и С са оборудвани с фингъри. Пирсовете са закотвени със система от вкопани мъртви плочести стоманобетонни котви с тегло 3 t. Всеки пирс се състои от по 9 понтона с дължина 12 m и ширина ~2,70 m. Плаващите понтони и съпътстващите ги елементи са комплексна доставка от избрана от Възложителя фирма. Предмет на настоящия проект са само мъртвите котви за закотвянето им. Понтоните се монтират на разстояние ~ 2 m от кея. Достъпът до тях е с метални сходни (мостчета) също готова доставка.
Предвидена е тилна територия с обща площ около 9,9 dka, на която да се разположат съоръженията, обслужващи пристанището: административна сграда, работилница, борса за първа продажба на риба, ледогенератори, тоалетни, паркинг за леки автомобили и колесари, сух док за лодки, КПП със собствен санитарен възел, т и др. в съответствие с нормативните изисквания за първа продажба на риба и рибни продукти. Предвидени са също така рампа (слип, хелинг), гнездо за травел-лифт с товароподемност до 25 t и Г-образен кран с товароподемност 10 t осигуряващи пускането на вода на плавателните съдове, както и тяхното изваждане на сушата за съхранение или за извършване на ремонтни дейности. Предвидени са и Г-образни двутонни кранове за вадене на улова.
В зоните за швартоване на плавателните съдове са предвидени колонки за електрозахранване и водоснабдяване за нуждите на рибарите.
Безопасната експлоатация се обезпечава с пожарни хидранти, пожарни табла на пирсовете, моряшки стълби на кейовете и спасителни пояси.
В района на противодифракционната шпора е разположена бензиностанция контейнерен тип с 2 места за зареждане на лодките с гориво. Също така има и места за зареждане на лодки с електрически двигатели. Предвидена е приемна колонка за събиране на отпадъчни води от плавателните съдове, контейнери за отпадъци (малки и големи), канална помпена станция (КПС) за препомпване на отпадъчните води в градската канализация, трафопост, зелена площ, ограда, осветление и видеонаблюдение.
Подробна информация се съдържа в Техническата спецификация - Приложение № 5, както и в проектната документация.
Изпълнение на строително-монтажни работи за изграждане на Защитена лодкостоянка, източно от УПИ І, кв. 2б /ПИ 07079.662.9616/ по плана на ПЗ „Юг-Изток“, гр. Бургас, в прилежащата акватория на Черно море.
В случай, че участникът разполага с ключови експерти в състав: инженер ХТС, инженер-конструктор и инженер геодезист, притежаващи посочените по-долу квалификация и минимален специфичен професионален опит, участникът ще получи точки както следва:
Показателят се изчислява като сбор от точките по следната формула:
СК= ХТС+ ИК + ИГ,
където:
ХТС е показател за професионалната компетентност на предложения от Участника Инженер по част хидро-техническо строителство – един брой експерт. Базово изискване за образователно-квалификационна степен: да притежава висше образование по хидро-технически науки или еквивалент или аналогична специалност, ако образованието е придобито в държава, където няма подобни специалности. Специфичен професионален опит при участие като експерт при изпълнение на дейности по брегоукрепване на морския бряг и/или хидротехнически съоръжения в морето за акустиране на плавателни съдове и/или на обекти с еквивалентни характеристики извън страната отговаряща на посочените изисквания.
ИК е показател за професионалната компетентност на предложения от Участника „Инженер конструкции“ – един брой експерт. Базово изискване за образователно-квалификационна степен: да притежава висше образование с квалификация „строителен инженер или еквивалентна, а за чуждестранните лица - еквивалентно образование и квалификация, когато са придобити в чужбина. Специфичен професионален опит при участие като експерт при изпълнение на дейности по брегоукрепване на морския бряг и/или хидротехнически съоръжения в морето за акустиране на плавателни съдове и/или на обекти с еквивалентни характеристики извън страната отговаряща на посочените изисквания.
ИГ е показател за професионалната компетентност на предложения от Участника „Инженер геодезист“ – един брой експерт. Базово изискване за образователно-квалификационна степен: да притежава висше образование по специалност „Геодезия” или „Маркшайдерство и геодезия” или аналогична специалност, ако образователната степен е придобита в държава, където няма подобна специалност. Специфичен професионален опит при участие като експерт при изпълнение на дейности по брегоукрепване на морския бряг и/или хидротехнически съоръжения в морето за акустиране на плавателни съдове и/или на обекти с еквивалентни характеристики извън страната отговаряща на посочените изисквания.
Точките по ХТС се присъждат за следния професионален опит:
Да е участвал като експерт при изпълнение на дейности по брегоукрепване на морския бряг и/или хидротехнически съоръжения в морето за акустиране на плавателни съдове и/или на обекти с еквивалентни характеристики извън страната отговаряща на посочените изисквания.
• за 1 обект – 1 точка;
•за 2 обекта – 3 точки;
• за 3 и повече обекта – 5 точки
Точките по ИК се присъждат за следния специфичен опит:
Да е участвал като експерт при изпълнение на дейности по брегоукрепване на морския бряг и/или хидротехнически съоръжения в морето за акустиране на плавателни съдове и/или на обекти с еквивалентни характеристики извън страната отговаряща на посочените изисквания.
• за 1 обект – 1 точка;
• за 2 обекта – 3 точки;
• за 3 и повече обекта – 5 точки.
Точките по ИГ се присъждат за следния специфичен опит:
Да е участвал като експерт при изпълнение на дейности по брегоукрепване на морския бряг и/или хидротехнически съоръжения в морето за акустиране на плавателни съдове и/или на обекти с еквивалентни характеристики извън страната отговаряща на посочените изисквания.
• за 1 обект – 1 точка;
• за 2 обекта – 3 точки;
• за 3 и повече обекта – 5 точки
При посочване на конкретен изпълнен обект, участникът в процедурата следва да посочи и съответно позицията (длъжността), която е заемало лицето при изпълнението на обекта.
Забележка: Строителството се счита за изпълнено, когато за обекта има съставен и подписан Констативен акт обр. 15/ Протокол обр. 16 или друг документ за предаване и приемане на строежа от Възложителя!
Изискванията към експертите се доказват с копия на документи за образование и професионална квалификация, както и с препоръки за добро изпълнение за завършен обект/ изработен проект от Възложителят на обекта/проекта. Автореференции няма да се оценяват. В препоръката изрично трябва да бъде посочена точната позиция, която предлаганият експерт е заемал в съответния обект/проект.
Важно: Няма да бъдат оценявани предложения в случаите, в които не са представени доказателства за изискуемото образование и квалификация, както и за участието на предложения експерт на съответната позиция, съгл. изискванията на Възложителя.
В този случай участникът не получава точки за съответния експерт, посочен в техническото предложение.
Базови изисквания на Възложителя при оценка на офертата по показател „Предложение за подход за изпълнение на обществената поръчка”:
Всеки участник следва да направи предложение за изпълнение на предвидените в Техническата спецификация и приложенията към документацията, включително аргументирано предложение за изпълнение на операциите по проектиране, авторски надзор и строителство включени в приложението в това число и относно техническите параметри.
Предложението е необходимо да отчита спецификата на предвидените за изпълнение дейности и да бъде насочено към конкретната обществена поръчка, а не да предлага дейности и мерки от общ характер, т. е. да са приложими към всяка една поръчка за СМР (инженеринг) без значение на нейния обхват и характерни особености.
Като минимум Подходът следва да отговаря на изисквания на Възложителя, посочени в документацията, техническите спецификации и да съдържа всяко едно от посочените в указанията обстоятелства:
Подробни указания за съдържанието са дадени в Раздел V от настоящата документация.
Когато подходът отговаря на базовите изисквания на Възложителя посочени в Раздел V на Документацията за обществената поръчка, участникът получава 10 точки. Участникът може да получи до 15 точки при следните обстоятелства – ключови моменти, влияещи върху качеството на изпълнение на поръчката, включително подкрепящи социалната интеграция, равенството, справедливата и приобщаващата заетост:
1) Участникът е предложил мерки за ограничаване и предотвратяване на негативното екологично въздействие върху околната среда, както и за намаляване на затрудненията при изпълнение на СМР, предвидени в Техническата спецификация и приложенията към документацията. Участникът следва да направи предложение за идентифицираните като минимално необходими базови мерки, касаещи екологични аспекти - свързани с ограничаване на негативното влияние от строителния процес върху околната среда. За конкретната обществена поръчка Базовите мерки идентифицирани като минимално необходими са:
1. Недопускане на замърсяване на работните и прилежащите площи с отработени горива, масла и др. работни течности от механизацията;
2. Намаляване запрашеността на атмосферния въздух при изпълнение на поръчката;
3. Управление на генерираните строителни отпадъци в процеса на строителство.
Мерките е необходимо задължително да отчитат спецификата на обекта и да са насочени към конкретната обществена поръчка. Всяка мярка е необходимо да съдържа едновременно следните три компонента: А). Съдържание и обхват на мярката; Б). Конкретни лица, ангажирани с изпълнението на мярката, както и задълженията на тези лица за изпълнението й и В). Текущо прилагане на мярката и предприемане и прилагане на действия в случаите на отклонение от изпълнението и.
Комисията ще направи преценка за влиянието което всяка една от предложените мерки би могла да окаже върху резултата на изпълнение на СМР, като в оценката ще бъдат включени само мерки с резултат, който в процеса на изпълнение може да бъде проследен и доказан.
При изпълнение на посоченото обстоятелство, участникът получава съответно:
- За една мярка 1 т.
- За две мерки 2 т.
- За три мерки 3 т.
- За четири мерки 4 т.
- За 5 и повече мерки 5 т.
2) За периода на изпълнение на договора, участникът се ангажира да предостави най-малко една или повече от следните мерки, позволяващи реализация на възможности и права на работниците и служителите, ангажирани с изпълнението на договора, с което допринася за постигане на целите и приоритетите, заложени в Програмата за демографско развитие на Бургас 2030, приета с Решение на Общински съвет Бургас (юни 2023 г.)
https://www.burgas.bg/uploads/posts/2023/b7d27e8d3df66def77c008197e806dcd.pdf:
• обучение на безработни лица при изпълнението на дейностите предмет на обществената поръчка.
• осигуряване на работни места за стажанти директно в рамките на своята работна сила (създава повече места за чиракуване и придобиване на трудов стаж за младежи по време на образованието им) по време на изпълнение на договора за изпълнение на СМР, предмет на настоящата поръчка.
• прилагат гъвкави схеми на работа (намалено работно време, гъвкаво работно време и гъвкавост на работното място) за всички работещи родители на деца до най-малко осемгодишна възраст и за всички лица, полагащи грижи.
• Други подобни мерки.
При наличие на подобни мерки, участникът може да получи до 5 точки.
При предоставяне на една подобна мярка – 1 т.
При предоставяне на две подобни мерки – 3 т.
При предоставяне на три подобни мерки – 5 т.
Важно: Точките по т. 2 и т. 3 ще бъдат присъдени въз основа на представен от участника специфичен План за предлаганите мерки, налагащи възможности и права ,свързани с наемането на работа, обучението и задържането на работници, както и за предоставяне на допълнителни права и социални защити, водещи до повишаване на социалната интеграция, равенството, справедливата и приобщаващата заетост. Планът трябва да посочи начина за реализиране на предложените мерки за периода на изпълнение на договора, както и за доказването им пред Възложителя.
От предложението трябва да става ясно, че участникът е разбрал и идентифицирал ключовите моменти, свързани с постигането на целите.
Доказване прилагането на мерките ще бъде търсено на етап изпълнение на договора по настоящата процедура.
Показателят „Ценово предложение” (ЦП) представлява оценка на предложената цена на участника и се формира по следният начин:
ЦП = (Цмин/Цi) х 65 %, където
Цмин. е стойността на най–ниската предложена цена за изпълнение на СМР (без ДДС).
Цi е предложената цена за изпълнение на СМР, предложена от участника, чиято оферта се разглежда (без ДДС).
Относителната тежест на показателя в комплексната оценка е 65 %.
Важно! Участник, чието ценово предложение не отговаря на поставените изисквания на Възложителя, ще бъде отстранен от участие в обществената поръчка


Winner: ДЖИ ПИ ГРУП АД
Award value: 18503500.25
Number of bids: 3